“Bad And Crazy” Membuka Rancangannya Dengan Duduki Tempat Pertama
Drama terbaru tvN Bad and Crazy membuka rancangannya dengan prestasi yang menjanjikan.! Pada 17 Disember, tayangan perdana Bad and Crazy telah mencatatkan penilaian penonton yang kukuh dengan rating 4.5 peratus. Drama terbaru itu telah mengambil alih kedudukan pertama dalam slot waktunya yang sebelum diduduki drama popular Happines. Selain itu juga, Bad and Crazy turut menduduki tempat pertama dalam slot waktunya di semua saluran kabel di kalangan demografi utama penonton berusia 20 hingga 49 tahun, dengan memperoleh purata rating 2.4 peratus.  Dibintangi Lee Dong Wook dan Wi Ha Jun, drama terbaru ini berkisarkan tentang Soo-Yeol (Lee Dong-Wook), yang bekerja sebagai pegawai polis untuk Jabatan Polis Mooui. Dia cekap dalam pekerjaannya, tetapi dia juga mempunyai etika yang boleh dipersoalkan. Dia akan melakukan apa sahaja untuk mencapai kejayaan. Disebabkan keperibadiannya yang bercita-cita tinggi, dia telah menerima kenaikan pangkat dalam tempoh yang singkat. Kehidupannya yang lancar tiba-tiba berubah dengan kehadiran K (Wi Ha-Joon). K adalah seorang yang benar, tetapi juga seorang yang gila. Setiap kali dia menghadapi ketidakadilan, dia menghadapinya dengan penumbuk. Dia memiliki impian untuk menjadi hero. Bad and Crazy boleh distrim di platform perkhidmatan streaming iQiyi Sementara itu, drama sejarah romantik popular MBC, The Red Sleeve, telah mencapai penilaian penonton tertinggi pada episod terbaru. Rating drama tersebut telah melonjak ke tahap 12.8 peratus, sekaligus menyaksikan peningkatan rating sebanyak 2 peratus berbanding episod minggu lalu, dan mencipta rekod peribadi drama tersebut. Akhir sekali, drama SBS Now We Are Breaking Up kekal stabil dengan episod terbaru merekodkan rating 6.5 peratus. 